

 **VELEPOSLANSTVO REPUBLIKE HRVATSKE**

**B E O G R A D**

Kneza Miloša 62, 11000 Beograd, Republika Srbija

 Tel: (+381 11) 3679 150; Fax: (+381 11) 3610 032

 e-mail: croebg@mvep.hr

**OBJAVA BIRAČIMA**

Predsjednik Republike Hrvatske je 15. ožujka 2024. godine donio **Odluku o raspisivanju izbora za zastupnike u Hrvatski sabor.**

**Izbori će se na biračkim mjestima u sjedištima diplomatskih misija i konzularnih ureda Republike Hrvatske u inozemstvu održati**:

|  |
| --- |
| **u utorak 16. TRAVNJA 2024. i srijedu 17. TRAVNJA 2024. godine** **(od 7:00 do 19:00 sati)** |

**POZIV NA PRETHODNU/AKTIVNU REGISTRACIJU BIRAČA**

**ZA GLASOVANJE U INOZEMSTVU NA IZBORIMA ZA ZASTUPNIKE**

**U HRVATSKI SABOR**

**U Republici Srbiji glasovanje će se provoditi na sljedećim biračkim mjestima:**

* **KONZULARNI URED VELEPOSLANSTVA REPUBLIKE HRVATSKE U REPUBLICI SRBIJI**, Beograd, Kneza Miloša 82/I. kat
* **GENERALNI KONZULAT REPUBLIKE HRVATSKE U SUBOTICI**, Maksima Gorkog 6

Obavještavaju se birači da mogu izvršiti pregled, dopunu i promjenu podataka upisanih u registar birača te podnijeti zahtjev za privremeni upis u registar birača izvan mjesta prebivališta, izdavanje potvrde za glasovanje izvan mjesta prebivališta, prethodnu registraciju i aktivnu registraciju.

**ROK ZA PODNOŠENJE ZAHTJEVA ISTJEČE U SUBOTU, 6. TRAVNJA 2024.**

Birači mogu pregledati svoje podatke upisane u registar birača na mrežnoj stranici Ministarstva uprave: <https://biraci.gov.hr/RegistarBiraca/>

Zahtjevi za prethodnu/aktivnu registraciju i zahtjev za promjenu mjesta aktivne registracije mogu se dobiti u diplomatsko konzularnim predstavništvima Republike Hrvatske u Republici Srbiji, a dostupnu su i na **web stranici Ministarstva uprave Republike Hrvatske** [**https://uprava.gov.hr**](https://uprava.gov.hr)

1. **BIRAČI S PREBIVALIŠTEM U RH**

**Birači s prebivalištem u RH koji žele glasovati u Republici Srbiji** trebaju **vlastoručno potpisani** **zahtjev za prethodnu registraciju**, dostaviti osobno, poštom, e-mailom croebg@mvep.hr za VRH Beograd ili gkrh.subotica@mvep.hr za GK RH Subotica zaključno sa subotom, 06. travnja 2024. godine.

Birači s prebivalištem u RH mogu u nadležnom uredu prema mjestu prebivališta, u kojem su upisani u registar birača, zatražiti **potvrdu za glasovanje izvan mjesta prebivališta bez navođenja mjesta** boravka u Republici Hrvatskoj ili diplomatsko-konzularnog predstavništva RH na kojem će se zateći na dan izbora, a temeljem koje će moći glasovati na bilo kojem biračkom mjestu u RH ili u inozemstvu.

1. **BIRAČI KOJI NEMAJU PREBIVALIŠTE U RH**

**Birači bez prebivališta u RH kojima je izdana hrvatska osobna iskaznica s podatkom o prebivalištu izvan RH ne moraju se aktivno registrirati, već će, po službenoj dužnosti, biti aktivno registrirani za državu i konzularno područje prema adresi prebivališta upisanoj u osobnoj iskaznici.** Ako žele glasovati na području drugog diplomatsko-konzularnog predstavništva, odnosno u RH gdje će boraviti na dan održavanja izbora, podnijet će **zahtjev za promjenu mjesta aktivne registracije**.

Birači koji **nemaju prebivalište u RH i koji nemaju hrvatsku osobnu iskaznicu s podatkom o prebivalištu izvan RH,** kako bi mogli glasovati u inozemstvu ili u RH **moraju se aktivno registrirati,** odnosnotrebaju dostaviti **vlastoručno potpisani** **zahtjev za aktivnu registraciju**, uz **presliku osobne iskaznice ili drugog valjanog identifikacijskog dokumenta**, osobno, poštom, e-mailom ili putem faksa u diplomatsko-konzularno predstavništvo u kojem žele glasovati zaključno sa subotom, 06. travnja 2024. godine.

Također, **birači koji nemaju prebivalište u RH**, **a nisu aktivno registrirani**, na dan održavanja izbora svoje pravo glasovanja mogu ostvariti potvrdom koju će izdati nadležno diplomatsko-konzularno predstavništvo RH.

**Rok za podnošenje zahtjeva za prethodnu i aktivnu registraciju istječe u subotu, 06. travnja 2024. godine.**

**Adrese za dostavu zahtjeva za prethodnu i aktivnu registraciju:**

* **VELEPOSLANSTVO REPUBLIKE HRVATSKE U REPUBLICI SRBIJI**, Beograd, Kneza Miloša 62; 011 3679 152; faks: 011 3610 032 i e-mail: croebg@mvep.hr
* **GENERALNI KONZULAT REPUBLIKE HRVATSKE U SUBOTICI**, Maksima Gorkog 6; tel: 024 659 900 faks: 024 556 158 i email: gkrh.subotica@mvep.hr

**e- Građani**

Birači koji imaju vjerodajnice i pristup Sustavu e-Građani **mogu podnijeti zahtjev za prethodnu registraciju i aktivnu registraciju putem Sustava e-Građani.**